kardosdrur/scandi-wiki huggingface dataset:
Anita Tørring

Anita Tørring (født 19. januar 1979) er en kvindelig dansk stangspringer, som har deltaget ved EM i atletik. Hun stiller op for Sparta Atletik.

I 2006 vandt hun Inde-DM med et spring på 4.20 m hvilket var personlig rekord. I 2007 blev hun dansk mester til både DM og Inde-DM.

I 2006 var hun lige ved, at måtte melde afbud til EM da hun var blevet ramt i øjet af en blomme under en køretur.

Hun blev desuden i 2002 kåret til Årets Fund i Dansk Atletik.

Hun er ikke relateret med Jesper Tørring.

Deltagelse ved mesterskaber

Internationale mesterskaber

Senior 
 2007: EM-inde – 4.05 m 
 2006: EM – #23 – 4.00 m 
 2005: EM-inde – #25 – 3.80 m 
 2002: EM – #24 – 4.00 m

Ungdoms 
 2001: U23-EM – #19 – 3.65 m 
 1999: U21-NM – #4 – 3.40 m

Danske mesterskaber 
 2007
 DM – #1 – 3.75 m 
 DM-Inde – #1 – 4.00 
 2006
 DM-Inde – #1 – 4.20 
 2005
 DM – #1 – 3.95 
 DM-Inde – #1 – 4.00 
 2004
 DM – #1 – 4.00 
 DM-Inde – #1 – 4.10 
 2003
 DM – #1 – 4.00 
 DM-Inde – #2 3.90 
 2002
 DM – #2 – 4,10 
 DM-Inde – #2 3.60 
 2001
 DM – #2 – 3,71 
 DM-Inde – #2 – 3.80 
 2000
 DM – #1 – 3.80 
 1999
 DM – #3 – 3.25

Eksterne henvisninger 
 Anita Tørrings danske mesterskaber og rekorder 
 Anita Tørrings personlige hjemmeside 
 Statletik-profil

Kilder 

Stangspringere fra Danmark
Atleter fra Sparta Atletik
Willy Daniel

Willy Daniel (født 5. september 1942) var seminarielærer og sløjdskoleforstander.

Willy Daniel blev uddannet som maskinarbejder i 1962 og tog lærereksamen i 1970. Dernæst virkede han som lærer i Gentofte 1970-78, mens han studerede pædagogiske fag på Danmarks Lærerhøjskole afsluttet med cand.pæd.-graden i 1978, hvorefter Willy Daniel blev seminarielærer på Jonstrup Seminarium fra 1978 og indtil dette seminarium blev nedlagt, hvorefter han fortsatte på Blågård Seminarium indtil 1993, hvor han blev udnævnt til forstander for Dansk Sløjdlærerskole. Efter en ulykke i 1999 gik han på sygeorlov og blev officielt pensioneret i 2001.

Willy Daniel var aktiv i Læreruddannelsens Sløjdlærerforening og har været med til at præge især det fagligmetodiske og pædagogiske indhold i sløjdlæreruddannelsen, og han har været med ved etableringen af cand.pæd.- og PD-uddannelserne i materiel design (sløjd m.v.).

I 1999 flyttede han fra en stor villa i Gentofte til en luksusbolig ved Københavns havn. Han er gift og har fire børn. Han var aktiv sløjder i pensionistgruppen på Dansk Sløjdlærerskole.

Henvisninger 
 Afskedsord af Gert Broge ved Willy Daniels officielle pensionering i 2001. Sløjd 2, 2001, p. 72. (Daniel tiltrådte 1. august 1993 udnævnt af Dronningen og blev pensioneret fra 1. april 2001, men han havde været sygemeldt efter et ulykkestilfælde tilbage i 1999, og i 1999 blev Benny Gaarde konstitueret i stillingen som forstander).

Sløjd
Skolefolk fra Danmark
Lars Møller (spydkaster)

Lars Møller Laursen (født 3. marts 1982) er en dansk spydkaster som stilte op for Sparta Atletik i perioden 2000-2010 og derefter for Aarhus 1900.

Lars Møller repræsenterede det danske landshold i 2006 og i 2007, hvor han satte sin personlig rekord med et kast på 76,08 meter. Begge år blev han også dansk mester.
Han valgte i foråret 2012 at stoppe sin spydkastkarriere pga. en tilbagevendende skulderskade. Han er nu folkeskolelærer, på Næshøjskolen i Harlev.

Persondata  
 Højde: 184cm
 Vægt: 85 kg

Internationale ungdomsmesterskaber 
 2002  U21-NM  Spydkast  5. plads  60,38  
 2001  U21-NM  Spydkast  7. plads  54,38

Danske mesterskaber 
  2011  Spydkast  67,99 
  2009  Spydkast  69,xx 
  2008  Spydkast  70,xx
  2007  Spydkast  70,86  
  2006  Spydkast  72,29  
  2005  Spydkast  67,98   
  2004  Spydkast  61,69  
  2003  Spydkast  67,64
 Femteplads     2002  Spydkast  61,54
 Fjerdeplads     2001  Spydkast  53,92

Eksterne henvisninger 
 DAF i tal – Lars Møller Laursen 
 Statletik-profil
 Sparta 
 Lars Møllers personlige hjemmeside

Spydkastere fra Danmark
Atleter fra Sparta Atletik
Egon Schmidt

Egon Schmidt (1932 – 25. juni 1999) var programvært på videnskabsprogrammet Vitek, som blev sendt i Danmarks Radio op gennem 1980'erne. Fra 1967–72 var han medvært i det populære børne/ungdomsprogram Teleklubben, hvor han med sin karakteristiske rolige facon fortalte om teknologiske og naturvidenskabelige emner. Han arbejdede indtil 1968 som folkeskolelærer, og han var i mere end 30 år tilknyttet Gyldendal. Her var han først lærebogsforfatter, senere konsulent, og fra 1986 var han direktør for Gyldendal Undervisning. Han har desuden været formand for Brancheforeningen for Undervisningsmidler.

Kilder 
  Dødsannonce i Kristeligt Dagblad
 
 
 Mindeord fra Fagbladet Folkeskolen 

Tv-værter fra Danmark
Videnskabsformidlere fra Danmark
Ansatte i DR
Danskere i 1900-tallet
Lærere fra Danmark
Tigran Petrosjan

Tigran Vartanovitj Petrosjan ( ,   ; født 17. juni 1929 i Tbilisi, hovedstaden i Georgien, Sovjetunionen, død 13. august 1984 i Moskva) var verdensmester i skak.

I 1963 slog han Michail Botvinnik 12,5–9,5 i kampen om VM-titlen. Petrosjan forsvarede titlen i 1966, hvor han slog Boris Spasskij 12,5–11,5. I 1969 tabte han titlen til Spasskij (10,5–12,5).

Petrosjans spillestil var præget af dyb strategisk indsigt, og han var meget dygtig til at udnytte positionelle fejl fra modstanderen. Denne spillestil gjorde at Petrosjan meget sjældent tabte partier, men også at mange partier endte remis. Hans partier blev beskyldt for at være ”kedelige”, men de viser ofte en dyb forståelse af stillingen.

Eksterne henvisninger 

 
 
 Petrosjans partier på muljadi.org 
 50 kritiske stillinger fra Petrosjans partier

Skakspillere fra Armenien
Skakstormestre fra Sovjetunionen
Verdensmestre i skak
Personer fra Tbilisi
Gert Broge

Gert Broge (født 1947) var en dansk skolemand og sløjdlærer.

 1976 lærereksamen fra Marselisborg Seminarium i Århus 
 1987-1991 fagkonsulent for sløjd i Undervisningsministeriet
 1991 exam.pæd. i sløjd
 1991-1993 konstitueret forstander for Dansk Sløjdlærerskole
 1993-2001 forstander/rektor for Sløjdhøjskolen i Esbjerg
 2001-2009 centerleder for Sløjdhøjskolen under CVU Vest

Gert Broge var lærer på Parkvejens Skole i Odder 1976-1991 i bl.a. sløjd. 1985–1987 sad han i hovedstyrelsen for Danmarks Sløjdlærerforening. Han har været bestyrelsesmedlem i Læreruddannelsens Sløjdlærerforening, præsidiemedlem i NordFo og censor og medlem af lektorbedømmelsesudvalget i sløjd i læreruddannelsen.

Han har skrevet flere bøger og artikler om sløjd.

Efter pensioneringen bosatte han sig i Grenå.

Ved Danmarks Sløjdlærerforenings hovedstyrelsesmøde i marts 2011 blev Gert Broge udnævnt til æresmedlem af foreningen for sin indsats for sløjd gennem årene.

Sløjd
Skolefolk fra Danmark
Ulrik Heitmann

Ulrik Heitmann (født d. 19. februar 1984) er en dansk atlet medlem af Aarhus 1900 var tidligere i Hammel GF og AGF. 

Heitmann er langdistanceløber, hvis primærdiscipliner er 10.000 meter/10 km og halvmaraton. Som ungdom og junior deltog han ved Ungdoms-OL på 3000 meter og gange ved Junior-EM i cross. I 2007 fik han den næstbedste 10.000 meter notering i Danmark, som det år kun blev overgået af Jesper Faurschou. 2009 vandt han på halvmaratondistancen ved Viborg City Marathon og fik samme år sin landsholdsdebut på seniorlandsholdet ved NM 10.000 meter. Ved DM på halvmaraton 2010 kom Heitmann og Michael Nielsen (AGF), samtidig ind på Rundforbi Stadion, men på de sidste 300 meter viste Heitmann sig klart stærkest og vandt sølvmedaljen efter Jesper Faurschou med personlige rekordtiden 1:06,32.

Heitmanns træner er Henrik B. Andersen.

Heitmann er uddannet bygningskonstruktør

Internationale ungdomsmesterskaber 
 2006 U23-NM 5000 meter 7.plads 14.45,06 
 2003 JEM 6km cross 87.plads 23.30 
 2003 U20-NM 6km cross 7.plads 20.37 
 2002 JEM 6km cross 83.plads 20.54 
 2002 U21-NM 6km cross 8.plads 19:32,6 
 2001 Ungdoms-OL 3000 meter 7.plads 9:02,31 
 2000 U21-NM 6km cross 17.plads 21.04

Danske mesterskaber 
  2010  Halvmaraton 1:06,32  
  2007  10.000 meter 30.48,61  
  2006  10.000 meter 30.38,82

Personlige rekorder 
 5000 meter: 14.25 min
 10.000 meter: 30.23,38 min
 Halvmaraton: 1:06,32 time

Eksterne henvisninger 
 DAF i tal – Ulrik Heitmann 

Langdistanceløbere fra Danmark
Atleter fra Aarhus 1900
Atleter fra AGF
Atleter fra Hammel GF
Christian Madsen (atlet)

Christian Madsen (født d. 26. februar 1977) er en dansk eliteløber, som stiller op for Blovstrød Løverne. 

Hans eneste danske mesterskab blev vundet i 2000, da han sejrede til DM halvmaraton i tiden 1.07.20 timer. Han deltog i 2005 på landsholdet ved EM i bjergløb, hvor han sluttede på en 44. plads. Han har flere gange repræsenteret landsholdet ved de Nordiske Mesterskaber i cross.

 Er træner for Steen Walter

Eksterne henvisninger 
 Christian Madsens danske mesterskaber og rekorder 
 Statletik-profil

Langdistanceløbere fra Danmark
AS Monaco F.C.

Association Sportive de Monaco Football Club (normalt bare kendt som AS Monaco) er en fransk/monegaskisk fodboldklub fra Monaco. På trods af teknisk set ikke at være fransk, spiller klubben i den franske .

Klubben blev stiftet i 1919 og spiller sine hjemmekampe på Stade Louis II.

Historie 

AS Monaco blev stiftet i d. 1. august 1919, og har sidenhen vist sig som en af de stærkeste klubber i fransk fodbold. Klubben står noteret for 7 mesterskaber og 5 pokaltitler.

I 2004 nåede klubben hele vejen til finalen i Champions League, efter blandt andet at have elimineret hold som Real Madrid og Chelsea FC. I finalen måtte man dog se sig besejret af FC Porto.

Titler 
 Franske mesterskaber (8): 1961, 1963, 1978, 1982, 1988, 1990, 1997, 2000, 2017

 Franske pokaltitler (5): 1960, 1963, 1980, 1985, 1991

Truppen

Kendte spillere 
  Fabien Barthez
  Youri Djorkaeff
  Thierry Henry
  Willy Sagnol
  Ludovic Giuly
  Lilian Thuram
  David Trezeguet
  Éric Abidal
  Patrice Evra
  Javier Saviola
  Florin Răducioiu
  Sonny Anderson
  Maicon
  Roger Milla
  Jan Koller
  Jürgen Klinsmann
  Oliver Bierhoff
  Christian Panucci
  Marco Simone
  Christian Vieri
  George Weah
  John Arne Riise
  Emmanuel Adebayor
  Fernando Morientes
  Glenn Hoddle
  Radamel Falcao
  Ricardo Carvalho
  Rafael Márquez
  Yaya Touré

Danske spillere 
  Søren Busk
  Søren Lerby
  John Sivebæk
  Dan Petersen
  Jakob Poulsen

Referencer

Eksterne henvisninger 

Klubbens officielle hjemmeside 

 
Etableret i 1919
Anne Møller

Anne Møller (født 4. oktober 1987 i Lübeck, Vesttyskland) er en dansk atletikudøver. 

Møller har hele sin karriere stillet op for Aabenraa Idræts- og Gymnastikforening.

Møller har i de seneste år markeret sig som Danmarks bedste kvindelige 100 meter hækkeløber med danske mesterskaber i disciplinen i både 2005, 2006 og 2007. Senest har hun givet sig i kast med højdespring, og her vandt hun sit første mesterskab i 2007 i højden 1,70 meter. 

Møller har i 2005, 2006 og 2007 også reprænsenteret det danske landshold på 100 meter hæk. 

I 2008 blev Møller overraskende udtaget til Indendørs-VM grundet en regel om, at hvis et land ikke havde nogen kvalificerede, måtte de udtage én mand og én kvinde. Anne udtalte til DR, at hun havde regnet med at hun skulle se VM fra sofaen..

Personlige rekorder 
 60 meter: 7,86 sek
 100 meter: 12,41 sek
 200 meter: 25,77 sek
 60 meter hækkeløb: 8,53 sek
 100 meter hæk: 13,77 sek
 400 meter hæk: 64,01 sek
 Højdespring: 1,75 meter

Noter og referencer

Eksterne henvisninger 
 Anne Møllers danske mesterskaber og rekorder 
 Anne Møllers personlige hjemmeside 
 Statletik-profil

Hækkeløbere fra Danmark
Atleter fra Aabenraa IG
Personer fra Lübeck
Højdespringere fra Danmark
Karawankentunnel

Karawankentunnel er navnet på to tunneler i Østrig gennem Karawanken-bjergene. Tunnelerne forbinder Østrig og Slovenien.

 Karawankentunnel (motorvej)
 Karawankentunnel (jernbane)
Wilhelm Wien

Wilhelm Carl Werner Otto Fritz Franz Wien (født 13. januar 1864, død 30. august 1928) var en tysk fysiker, som i 1893 brugte teorier om varme og elektromagnetisme til at formulere Wiens forskydningslov, som relaterer maksimumemissionen for et sortlegeme til dets temperatur.

Wien studerede både i Berlin, Göttingen og Heidelberg og fik sit "doktorat" (svarende til vore dages ph.d.) i 1886 og sin "habilitation" (svarende til doktorgraden) i 1892. I første omgang studerede han lysdiffraktion, men han vendte senere interessen mod både termodynamik, hydrodynamik og elektromagnetisk stråling. Han fik senere stillinger i Aachen, Giessen og Würzberg, inden han i 1920 fik en topstilling inden for eksperimentel fysik i München, hvor han døde otte år senere. Wien fik Nobelprisen i fysik i 1911.

Eftermæle 
Et krater på Mars er navngivet til hans ære.

Referencer

Eksterne henvisninger 

 Wilhelm Wien på Nobelprize.org 
 Wilhelm Wien på Nobel-winners.com 
 

Nobelprismodtagere i fysik
Fysikere fra Tyskland
Nobelprismodtagere fra Tyskland
Medlemmer af Kungliga Vetenskapsakademien
Medlemmer af Det Preussiske Videnskabsakademi
Medlemmer af Bayerische Akademie der Wissenschaften
Ansatte ved Würzburgs Universitet
Ansatte ved Giessens Universitet
Ansatte ved Münchens Universitet
Karawankentunnel (jernbane)

Karawankentunnel er en jernbanetunnel i Østrig på jernbanelinjen Villach-Jesenice-Ljubljana. Tunnelen forbinder Rosenbach i Kärnten i Østrig og Jesenice i Slovenien. Jernbanen blev bygget som led i den vigtige forbindelse mellem den i det østrig-ungarske riges betydningsfulde havneby Trieste og Kärntens hovedstad Klagenfurt.

Med sine 7.976 m er den tosporede tunnel den fjerdelængste jernbanetunnel i Østrig. Den blev åbnet den 1. oktober 1906. Den fører ind under Karawanken og ligger 637 m under bjergryggen. I forbindelse med bygningen af tunnelen etablerede man i 1902 et selvstændigt kraftværk i Rosenbach, der er en bydel i Sankt Jakob in Rosental. Herfra forsyner man banegårde og jernbaneanlægget med 50 Hz vekselstrøm.

Referencer 

Jernbanestrækninger i Østrig
Tunneler i Østrig
Piotr Buciarski

Piotr Bucarski (født 22. november 1975 i Warszawa, Polen) er en tidligere dansk stangspringer, som har deltaget ved både EM, VM og OL. Han er samtidig dansk rekordholder med et spring 5,75 meter den 27. april 2002. Han stillede op for Sparta Atletik.

Buciarski er født i Warszawa og flyttede til Danmark da han var ni år i 1984. Kort tid efter han sprang 5.50m, fik han tilbudt et scholarship på University of Oregon i Eugene i USA, hvor till han flyttede med kæreste Sofie Abildtrup. Hans højeste internationale placering var ved Indendørs EM i 2002, hvor han sluttede på en 7. plads. Fra 2000-2006 reprænsenterede han det danske landshold. Han har tidligere i 1997 repræseteret det danske landshold i længdspring.

Piotr Buciarski er søn til den polske stangspringer Wojciech Buciarski og bror til hækkeløberen Joanna Zeberg Jensen.

Mesterskaber

Internationale mesterskaber 
 2005
 VM – #20 – 5.30 meter
 2004
 OL – #26 – 5.50 meter
 VM-Inde – #18 – 5.45 meter
 2003
 VM – #23 – 5.35 meter
 VM-Inde – #13 – 5.40 meter
 2002
 EM – #11 – 5.50 meter
 EM-Inde – #7 – 5.50 meter
 2001
 VM – #15 – 5.60 meter
 1998
 EM – #20 – 5.30 meter
 EM-Inde – #13 – 5.55 meter

Personlige rekorder 
 Stangspring 5.75
 Længdespring 7.71
 100 meter 10.84

Eksterne henvisninger 
 Piotr Buciarskis danske mesterskaber og rekorder 
 Piotr Buciarskis personlige hjemmeside 
 Piotr's danske rekord fra Martinique

Stangspringere fra Danmark
Danske OL-deltagere i atletik
Atleter fra Sparta Atletik
Personer fra Warszawa
Max Euwe

Machgielis (Max) Euwe (født 20. maj 1901 i Watergraafsmeer nær Amsterdam, Holland, død 26. november 1981) var en hollandsk matematiker, skakstormester, skakskribent og skakfunktionær. Han blev den femte officielle verdensmester i skak, da han slog Alexander Aljechin i en match i 1935, men tabte titlen i returmatchen i 1937.

Max Euwe var kun professionel skakspiller i en kort periode, resten af tiden var han amatør eller semiprofessionel. Efter 1953 koncentrerede han sig primært om sin civile karriere som matematiker og blev professor i datalogi ved Erasmus Universiteit Rotterdam i 1964 og senere ved Universiteit van Tilburg, hvorfra han blev pensioneret i 1971. I 1970 blev han præsident for verdensskakforbundet FIDE, hvilket han var frem til 1978.

Biografi 
Max Euwe blev født i Watergraafsmeer nær Amsterdam i 1901. Han læste matematik ved Amsterdams Universitet, hvor han fik sin doktorgrad i fysik og matematik i 1926, hvorefter han begyndte at undervise i matematik på en mellemskole for piger.
Euwe vandt sit første hollandske mesterskab i 1921 og vandt derefter samtlige mesterskaber, han deltog i frem til 1952. Derudover vandt han i 1955, og med 12 nationale mesterskaber er han stadig rekordholder i Holland.
Euwe stiftede tidligt familie, og havde brug for jobbet som lærer. Han kunne derfor kun deltage i turneringer og matcher, når de lå i skoleferier. Han var amatørspiller helt frem til starten af 1930'erne.

Bibliografi 
Ufuldstændig, Euwe skrev over 70 skakbøger.
 Euwe, Max og H. Kramer: Midtspillet (oversat af H.V. Tuxen), Dansk Skakforlag, 1952-1964 (12 bind)
 Euwe, Max: Bedømmelse og planlægning (oversat af H.V. Tuxen), Dansk Skakforlag, 1951
 Euwe, Max: Strategi og Taktik i Skak (oversat af Carl Andersen), Dansk Skakforlag, 1949
 Euwe, Max: Bedømmelse og planlægning (oversat af H.V. Tuxen), Dansk Skakforlag, 1951
 Euwe, Max: Positions- og Kombinationsspil (oversat af H.V. Tuxen), Dansk Skakforlag, 1949
 Euwe, Max: Aabningsspillet (oversat af Jens Enevoldsen og Harald Enevoldsen), Nordisk Skakforlag, 1946 (12 bind)

Bøger 
 Münninghoff, Alexander: Max Euwe: The Biography, New In Chess, 2001, .

Eksterne henvisninger 

 
 Sosonko, Genna: Remembering Max Euwe Part 1 og Part 2, Chesscafe.com.
 Max Euwes profil på Chessmetrics.com
 25 kritiske stillinger fra Euwes partier

Noter 

Matematikere fra Nederlandene
Skakstormestre fra Nederlandene
Verdensmestre i skak
Professorer fra Nederlandene
Lene Demsitz

Lene Stokholm Demsitz (Humlebæk) (Jørgensen) (8. marts 1959, Bregnet, Rønde -) er en tidligere dansk længdespringer, som stillede op for Hundested AF (-1980) Københavns IF 1981 Sparta Atletik 1982-. Hun har deltaget ved både EM og VM. 

Hendes personlige rekord er 6.72 meter, hvilket hun sprang i august 1985 i Budapest.

Hendes bedste internationale placering var ved indendørs VM i 1985, hvor hun sprang 6.38 meter og sluttede som nr. 4.

Deltog ved Sommer-OL 1988 i Seoul og blev nummer 12 i længdespring.

Eksterne henvisninger 
 DAF i tal – Lene Demsitz 

Danske OL-deltagere i atletik
Atleter fra Hundested AF
Atleter fra Københavns IF
Atleter fra Sparta Atletik
Længdespringere fra Danmark
Louise Mørch

Louise Pil Mørch (født 2. maj 1982) er en kvindelig dansk atlet, som konkurrerer indenfor mellemdistanceløb. Hun kommer fra Korsør AM men stiller nu op for Sparta Atletik.

Hun er tidligere nordisk mester i cross, og har deltaget ved EM i 3000 meter forhindringsløb, hvor hun sluttede som nummer 29. 

Hun besidder desuden den danske rekord på både 2000 meter forhindringsløb og 3000 meter forhindring i tiderne 6.33,81 min og 10.04,65 min.

Eksterne henvisninger 
 Louise Mørchs danske mesterskaber og rekorder 
 Louise Mørchs personlige hjemmeside

Forhindringsløbere fra Danmark
Atleter fra Korsør AM
Atleter fra Sparta Atletik
Parchtitz

Parchtitz er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Parchtitz er beliggende ca. 3 km nordvest for Bergen auf Rügen. Den ligger ved det eneste større vandløb på Rügen, Duwenbeek, og udspringer i Nonnensee som også ligger i kommunen. Nonnensee, der ellers var afvandet, er efter 1993 blevet gendannet.

Bebyggelser i kommunen 
 Parchtitz
 Boldevitz
 Gademow
 Muglitz
 Neuendorf
 Platvitz
 Reischvitz

Byer i Mecklenburg-Vorpommern
Byer i Kreis Vorpommern-Rügen
Darfur (album)

Darfur er et album fra 2008 af det danske jazzband, Kamikaze. Albummet er udgivet på indieselskabet Reverse Records.

Skæringer 
 "Darfur part 1"
 "Improvisato opus 22"
 "Grey New York"
 "The lycky man – dead"
 "Darfur part 1,5"
 "Always say always"

Album fra 2006
Jazzalbum
Karawankentunnel (motorvej)

Karawankentunnel er en motorvejstunnel, der er beliggende dels i forbundslandet Kärnten i Østrig og dels i Slovenien. Tunnelen forbinder den østrigske Karawanken Autobahn A11 med den slovenske motorvej A2 mellem Rosenbach og Jesenice. Tunnelen går gennem bjergkæden Karawanken og er i alt 8.019 meter lang, hvoraf 4.569 meter er beliggende i Østrig og 3.450 meter er beliggende i Slovenien. Den består af ét tunnelrør med dobbeltrettet trafik.

Karawankentunnel blev bygget i perioden april 1987 til oktober 1991. Tunnelen blev taget i brug med ét kørespor i juni 1991. Tunnelen blev endeligt færdiggjort og taget i brug i juni 1992.

Der betales en vejafgift for passage af tunnelen på € 7,40 (2019).

Noter 

Tunneler i Østrig
Jason MacIntyre

Jason MacIntyre (20. september 1973 – 15. januar 2008) var en skotsk landevejscykelrytter.

Den 15. januar 2008 blev Jason MacIntyre dræbt af en lastbil, da han var ved at træne på sin cykel, tæt på sit hjem i Skotland. Han blev med det samme transporteret med helikopter til et hospital. MacIntyre døde på vejen dertil.

MacIntyre efterlod sig kone og to tvillingedøtre.

Eksterne links 
 Jason MacIntyre's hjemmeside 
 Profil på cykelsiderne.net

Mandlige cykelryttere fra Skotland
Patzig

Patzig er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Patzig er beliggende næsten midt på øen, ca. 6 km nordvest for Bergen auf Rügen.

Byer i Mecklenburg-Vorpommern
Byer i Kreis Vorpommern-Rügen
Nositel-1

Nositel-1 (: Носителъ for bærer) eller N1 var en sovjetisk løfteraket som skulle sende to kosmonauter til Månen med et Sojuz 7K-LOK (Lunnij Orbitalnij Korabl) kommando/servicemodul og en LK (Lunnij Korabl) månelander. Raketten var problematisk, så den kom aldrig ud i rummet og ødelagde tilmed sin startrampe under det andet opsendelsesforsøg.

Sergej Koroljov var chefdesigneren på Nositel og foretrak mange mindre petroleumsraketmotorer. Førstetrinnet havde f.eks. 30 motorer og da Koroljov døde i 1966 skulle den uprøvede Vasilij Misjin overtage projektet. Koroljovs konkurrent Vladimir Tjelomej prøvede ihærdigt at få overført bevillingerne til sit Proton/Sojuz 7K-L1 måneomkredsningsprojekt. Den svage Misjin kunne ikke magte opgaven og Sovjetunionen tabte månekapløbet.

Koroljov solgte oprindeligt Nositel-1 til militæret som en løfteraket til en 75 tons tung og 18 m lang militær, atombevæbnet rumstation Zvezda. Da der i Sovjetunionen ikke var en klar adskillelse mellem den civile og den militære rumfart, var dette et klogt træk. Rumstationen blev anset for urealistisk og opgivet tidligt i processen. Inertien i projektet tillod dog stadig ressourcer at blive anvendt på selve raketten. Koroljov legede med tanken om at et atomdrevet TMK-marsfartøj med tre kosmonauter skulle opsendes med Nositel-raketten.

Spinoff 
Nositels femtetrin Blok D (Д = D er det femte bogstav på russisk) blev i mange år brugt som fjerdetrin på Protonraketten.

Nositel-startrampen Plosjadka 110 på Bajkonurkosmodromen blev ombygget til Energija-raketten der fløj to gange i 1987-88.
   
Opsendelsesforsøg:

Kilder 
 Helle og Henrik Stub: "Rejsen ud i rummet – de første 50 år", kapitel "Månekapløbet", 2007, Gyldendals Forlag, 
 Giles Sparrow: "Rumfart i 50 år", kapitel Kapløbet til Månen, 2007, Aschehougs forlag,

Fodnoter

Eksterne henvisninger 

rumfart.dk 

Raketter
Darfur (flertydig)

Darfur har flere betydninger:

 Darfur – en region i Sudan.
 Darfur-konflikten – en konflikt i Darfur.
 Darfur (album) – et album fra gruppen Kamikaze (band).